Leah Namugerwa

Mae Leah Namugerwa (ganwyd 2004) yn ymgyrchydd o Wganda sy'n gweithredu yn erbyn newid hinsawdd. Mae hi'n adnabyddus am arwain ymgyrchoedd plannu coed ac am gychwyn deiseb i orfodi'r gwaharddiad ar fagiau plastig yn Wganda. Fe'i hysbrydolwyd i weithredu gan Greta Thunberg, pan ddechreuodd gefnogi streiciau ysgol yn Chwefror 2019 gyda’i chyd-drefnydd Fridays for Future, yn Wganda Sadrach Nirere.

Siaradodd Namugerwa yn Fforwm Trefol y Byd yn 2020 ac roedd yn ddirprwy yr ifanc yn COP25. Mae ei hewythr, Tim Mugerwa hefyd yn amgylcheddwr amlwg yn Wganda. Mae Leah Namugerwas yn aelod o Eglwys Anglicanaidd Wganda.

 Gweithredu 
Clywodd Namugerwa am Greta Thunberg a'i streic Fridays for Future yn 2018."School Strike for Climate: A day in the life of Ugandan student striker Leah Namugerwa". Earth Day. 2019-06-06. Retrieved 2020-09-19. Yn ddiweddarach, yn 13 oed, cymerodd gamau tebyg wedi iddi wylio adroddiad newyddion lleol am dirlithriadau a llifogydd mewn rhannau gwledig o'i gwlad."The young Ugandan woman making waves as she fights climate change". The Independent. 2019-12-28. Retrieved 2020-09-19. Ers hynny mae Namugerwa wedi dod yn eiriolwr hinsawdd ifanc ac yn aelod annatod o Fridays for Future yn Wganda. Ymunodd â Sadrach Nirere, Hilda Flavia Nakabuye, a'i chefnder Bob Motavu i sefydlu'r mudiad sy'n galw ar ddisgyblion ysgol i streicio bob dydd Gwener. Mae hi wedi bod yn cymryd rhan yn wythnosol ers Chwefror 2019, gan alw am fwy o gamau yn erbyn newid hinsawdd, ac mae hi wedi arwain a threfnu  deiseb i orfodi'r llywodraeth i wahardd bagiau plastig.

Dathlodd Leah Namugerwa ei phen-blwydd yn 15 oed trwy blannu 200 o goed yn lle trefnu parti pen-blwydd, ac ers hynny mae wedi lansio'r prosiect 'Coed Pen-blwydd', i roi eginblanhigion i'r rhai sy'n dymuno dathlu eu penblwyddi trwy blannu coed."Leah Namugerwa | World Urban Forum" . wuf.unhabitat.org. Retrieved 2020-09-19. Ei phrif nod yw gweld deddfwriaeth newid hinsawdd gyfredol (Cytundeb Paris 21) yn cael ei orfodi, a denu mwy o sylw i faterion newid hinsawdd."Meet Leah Namugerwa: The 15-Year-Old Leading Climate Activism In Uganda" . therising.co. Retrieved 2020-09-19.

Trefnodd orymdeithiau ynghyd ag eiriolwyr hinsawdd ifanc eraill i nodi’r streic hinsawdd fyd-eang ar 29 Tachwedd 2020, a glanhawyd glan y llyn ar Draeth Ggaba Kampala hefyd i ddathlu’r diwrnod; roedd Dorothy Nalubega, aelod o grŵp amaethyddol ac amgylcheddol y menywod hefyd yn bresennol. Mae Namugerwa wedi galw’n barhaus ar lywodraeth Wganda i weithredu Cytundeb Hinsawdd Paris yn llawn.

 Cyfeiriadau 

Categori:Genedigaethau 2004
Categori:Ymgyrchwyr newid hinsawdd
Categori:Pobl o Wganda